b'\n_START_ARTICLE_\nBan\xc3\xad\n_START_SECTION_\nSplo\xc5\xa1no\n_START_PARAGRAPH_\nMesto je prestolnica svoje province, doma\xc4\x8dini pa vam bodo zaupali, da je tudi domovanje \xc5\xa1tevilnih pesnikov. Od glavnega mesta dr\xc5\xbeave je oddaljeno le eno uro vo\xc5\xbenje po avtocesti. Medtem ko tukaj ne prebiva ravno veliko ljudi, je lokalna skupnost med seboj tesno povezana \xc5\xbee nekaj stoletij._NEWLINE_Beseda Ban\xc3\xad izvira iz jezika staroselcev plemena Taino in pomeni \xc2\xbbobilica vode\xc2\xab. Samo obmo\xc4\x8dje je ime prejelo po lokalnem poglavarju iz rodu Maguana, ki naj bi bil eden najtesnej\xc5\xa1ih zaveznikov Caonabe. Mesto je bilo uradno ustanovljeno leta 1764, ko je skupina sosedov, ki jo je skrbelo za svojo varnost, v dolini Ban\xc3\xad odkupila posestvo Cerro Gordo, ki je bilo dovolj veliko za izgradnjo vasi. Zgodovinarji menijo, da so za to porabili okrog 300 pesov, vodja projekta pa sta bila Francisco Baez in Bartolome del Castillo._NEWLINE_Podroben opis kulture in obi\xc4\x8dajev mesta najdemo v romanu Bani o Engracia y Anto\xc3\xb1ita Francisca Gregoria Billinija.  Lokalna pla\xc5\xbea se imenuje \xc2\xbbPlaya Los Almendros\xc2\xab\xc2\xa0in se nahaja pribli\xc5\xbeno \xc5\xa1est kilometrov od mestnega trga. Zasnova mesti sledi klasi\xc4\x8dnemu \xc5\xa1panskemu urbanizmu: v centru mesta je park, ob njem pa mestna cerkev in mestna hi\xc5\xa1a. _NEWLINE_Zavetnica mesta je svetnica \xc2\xbbNuestra Se\xc3\xb1ora de Regla\xc2\xab, proslavo v njenem imenu pa vsako leto priredijo 21. novembra. _NEWLINE_Ban\xc3\xad obkro\xc5\xbea veliko manj\xc5\xa1ih mest, vsako od njih pa se pona\xc5\xa1a s svojimi posebnostmi. Eno tak\xc5\xa1nih sta mesteci Paya, ki je po celi dr\xc5\xbeavi slavno zaradi svojih sla\xc5\xa1\xc4\x8dic iz mleka (\xc2\xbbDulce de Leche\xc2\xab), in Salinas (\xc2\xbbSoline\xc2\xab), mestece ob istomenskem zalivu, ki je znano po svoji solinarski dejavnosti. V neposredni bli\xc5\xbeni mesteca so tudi najve\xc4\x8dje pe\xc5\xa1\xc4\x8dene sipine na podro\xc4\x8dju Karibov.'